Aalborg Stiftstidende, 1842-05-02
Budgettet for 1842 er nu udkommet. Jndtægter er anslaaet til 15,287,190 Rbd. (168,000 Rbd. mindre. end for 1841) Udgiften til 14,952,457 Rbd. (200,000 Rbd. mere, end for 1841). De mindre Jndtægter ved Siden af høiere anslaaede Udgifter bevirke, at Overskudet for 1842 kun er anslaaet til 334,700 eller circa 366,000 Rbd. mindre, end i Budgettet for 1841. Jndtægts=Formindskelsen hidrører fra lavere Anslag af Jndtægterne fra Øresundstolden og Canaltolden, der ere ansatte 225,000 Rbd. lavere end for 1841. Blandt Udgifterne i det nye Budget ere anførte 146,000 Rbd. for Stænderforsamlingerne i Kongeriget og Hertugdømmerne, for hvilken Post Jntet var at beregne i Budgettet for 1841. Ogsaa ere Udgifterne for de danske Besiddelser paa Kysten Guinea ansatte 40,000 Rbd. høiere end i forrige Aars Budget. Pensionerne paa den aftagende Pensionsliste ere paa Grund af Reductionen ansatte til 68,000 Rbd. meer, end i forrige Budget. Jblandt de formindsked Udgifter ere derimod omtrent 80,000 Rbd. vedkommende Militairvæsenet. – Disse ere de Summer, hvori væsentlig Forandringer for Budgettet 1841 ere foregaaede. Til uforudseelige og ubestemte Udgifter er ogsaa for 1842 ansat 800,000 Rbd., paa hvilke allerede nu ere anviste 247,825 Rbd. til Jnddæmningsarbeider, nye Fyrskibe og Fyrtaarne, Anskaffelsen af et Buxeerdampskib, Reparationer ved Canalen. Togtet til Middelhavet, og Anskaffelsen af nogle Reqvisiter til det holsteen-lauenborgske Troppecontingent. – J Normalreglementet er ingen Forandring foretagen. Udgiften er ligesom forhen ansat til 13,278,000 Rbd. og Jndtægten til 15,645,000 Rbd. Med Hensyn til Statsgjælden er atter ansat 5,100,000 Rbd. til Renter og Afdrag. Man kan altsaa ligeledes for 1842 gjøre Regning paa, at et normalt Capitalbeløb af meer end een Million vil blive afdraget paa Statsgjælden hvis Beløb ved Slutningen af Aaret 1841 var omtren115 3/4 Million Rbd. - Med Activerne er ingen Forandring skeet. Deres Beløb ved Slutningen af 1840 udgjorde 19,537,8000 Rbd. og Jndtægten deraf anslaaes som forhen til 580,000 Rbd. Hvad der indkommer af Capitalsummer bliver enten anvendt til extraordinaire Afdrag paa Statsgjælden eller til Anskaffelsen af realisable Effecter til Forøgelse af Reservefonden, hvis Beløb imidlertid ikke er angivet Budgettet. – Budgettet er affattet med al mulig Udførlig hed, og denne Gang er der ogsaa givet fuldstændig Oplysning om Lauenborgske Jndtægter og Udgifter. Kun for nogle enkelte Grene af Finantserne savnes en og anden Meddelelse, for at det Hele kunde ansees aldeles fuldstændig oplyst, men disse enkelte Poster ville vel ogsaa blive opklarede, da Kongens bestemte Villie saa aabent ligger for Dagen, at Statens Jndtægter og Udgifter, ikke skulle være en lukket Bog for Folket. (B. Td.)- Ved den igaar afholdte Repræsentantforsamling i Trykkefrihedsselskabet blev det besluttet, at Skriftcommitteen med Formandens Underskrift og i Selskabets Navn skulde indgive en Petition til Stænderne om en udvidet Trykkefrihed, ligelydende med den, som ved sidste Stænderforsamling indgaves. De herved stedfundne Debatter vare meget interessante. Her talte Orla Lehmann for første Gang efter sin Løsladelse og med sin Veltalenheds seierrige Magt. viste han det Nødvendige i, ikke at vente indtil Hs. Majestæts Svar til Stænderne kom, men at skride til Petitionens Affattelse snarest muligt. Blandt de andre Talere udmærkede sig især Etatsraad Hvidt, Dr. med Ballin, Mag. Monrad, Prof. Eschricht o. Fl.